**DECIZIA ETAPEI DE ÎNCADRARE**

**Nr. DRAFT din 07.11.2023**

Ca urmare a solicitării de emitere a acordului de mediu adresate de **MOLDOVAN MARIN-VIRGIL, în calitate de reprezentant al INTERAGRO DEVELOPMENT SRL** cu sediul/domiciliul în municipiul Cluj-Napoca, str. Mircea Eliade, nr. 10, județul Cluj, înregistrată la APM Cluj cu nr. 7417/23.03.2023, în baza:

* **Legii nr. 292/2008** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată prin **Legea nr. 49/2011**, cu modificările și completările ulterioare,
* **Prevederilor art. 48 din Legea apelor nr. 107/1996**, cu modificarile si completarile ulterioare;

**Agentia Pentru Protectia Mediului Cluj decide**, ca urmare a completărilor depuse cu nr. 7825/29.03.2023, nr. 16900/28.07.2023, nr. 17339/03.08.203, nr. 17716/09.08.2023, nr. 17655/09.08.2023, nr. 17872/10.08.2023, nr. 18496/24.08.2023, nr. 19462/06.09.2023, NR. 22679/30.10.2023 și nr. 22608/27.10.2023 și a consultărilor desfăşurate în cadrul şedinţei Comisiei de Analiză Tehnică din data de 29.08.2023, că proiectul ***,,Construire centrală și parc fotovoltaic, branșare la rețeaua electrică LEA 220 kV” – parc fotovoltaic 1***  propus a fi realizat în Săvădisla, extravilan, CF nr. 50174 și nr. 55550 Săvădisla, comuna Săvădisla, judeţul Cluj***,*** **nu se supune evaluării impactului asupra mediului** **și nu se supune evaluării adecvate.**

**Justificarea prezentei decizii**:

**I. Motivele pe baza carora s-a stabilit neefectuarea evaluarii impactului asupra mediului:**

a) proiectul **se incadrează în prevederile Legii nr. 292/2018** privind evaluarea impactului anumitor proiecte publice şi private asupra mediului, fiind încadrat în anexa nr. 2, la punctul  **3 a) – *„Instalații industriale pentru producerea energiei electrice, termice și a aburului tehnologic, altele decât cele prevăzute în anexa 1”,*** în categoria proiectelor cu potenţial impact asupra mediului, pentru care trebuie stabilită necesitatea efectuării impactului asupra mediului.

b) Proiectul se încadrează în reglementările PUG al comunei Săvădisla, aprobat prin HCL nr. 37/2007, cu valabilitate prelungită prin HCL nr. 55/2017 și modificat prin HCL nr. 41/2022.

* Conform Certificatului de Urbanism nr. 105 din 07.11.2022, emis de Primăria comunei Săvădisla:
* imobilulele sunt situate în extravilan, constituind proprietate privată;
* folosință actuală: pășune, conform extraselor de carte funciară;
* destinația: teritoriu extravilan;
* Zonă de utilități publice: a drumului județean DJ 103V, a autostrăzii și a drumurilor locale.

c) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

d) investiția propusă se cumulează cu alte proiecte învecinate, dar fără a amplifica impactul asupra mediului;

e) prin soluţiile constructive adoptate şi prin modul de operare se propun măsuri pentru protecţia factorilor de mediu;

f) sunt prevăzute măsuri pentru gestionarea corespunzătoare a deşeurilor generate în perioada de realizare/funcţionare; deşeurile generate atât în faza de execuţie cât şi în perioada de funcţionare a proiectului vor fi în cantităţi reduse si se vor elimina cu firma autorizata;

h) proiectul este de amploare redusă;

i) sunt prevăzute măsuri pentru refacerea tuturor suprafețelor de teren afectate de lucrările necesare realizării proiectului menționat;;

j) organizarea de șantier va fi defășurată exclusiv pe terenul titularului;

k) pe parcursul derulării procedurii nu au fost formulate observații din partea publicului referitoare la realizarea protectului.

**II. Motivele pe baza cărora s-a stabilit neefectuarea evaluării adecvate**:

a) amplasamentul **intră** **sub incidenţa art. 28 din Ordonanţa de urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, fiind amplasat în vecinătatea sitului Natura 2000 ***ROSCI0427 Pajiștile de la Liteni-Săvădisla*;**

b) activitatea nu afectează în mod negativ integritatea, scopul şi obiectivele de management al ariei naturale protejate administrate de Agenția Națională pentru Arii Naturale Protejate;

c) proiectul nu include acţiuni de construcţie, funcţionare şi dezafectare care să ducă la modificări fizice în aria naturală protejată de interes comunitar și nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;

d) nu se vor produce deşeuri solide în timpul construcţiei, funcţionării sau dezafectării care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;

e) nu există alţi factori care ar trebui luaţi în considerare, ca de exemplu dezvoltările conexe, care ar putea duce la afectarea ariei naturale protejate de interes comunitar și nu există probabilitatea apariției impactului cumulativ cu alte planuri/proiecte existente sau propuse;

f) în apropierea amplasamentului există habitate naturale şi/sau specii sălbatice de interes comunitar dar acestea nu pot fi afectate de implementarea planului având în vedere caracteristicile acestuia;

g) nu există suspiciuni asupra existenței unui impact cumulativ semnificativ cu alte planuri sau proiecte existente sau propuse;

h) proiectul nu afectează direct sau indirect zonele de hrănire/reproducere/migraţie și nu are influenţă directă asupra ariei naturale protejate de interes comunitar, prin emisii în aer, devierea cursului unei ape care traversează zona, extragerea de ape subterane dintr-un acvifer compartimentat, perturbarea prin zgomot sau lumină, poluare atmosferică;

i) planul propus nu provoacă o deteriorare semnificativă sau o pierdere totală a unui (unor) habitat(e) natural(e) de interes comunitar;

j) proiectul nu va duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;

k) proiectul nu implică utilizarea semnificativă a resurselor de care depinde diversitatea biologică (exploatarea apelor de suprafaţă şi subterane, activităţile extractive de suprafaţă de sol, argilă, nisip, pietriş, defrişarea, inundarea terenurilor, pescuit, vânătoare, colectarea plantelor);

l) complexul de parcuri fotovoltaice nu afectează eventualele coridoare ecologice existente în zona adiacentă, iar conectivitatea habitatelor nu va fi afectată; complexul de parcuri fotovoltaice nu va fi îngrădit, iar panourile vor fi instalate la o înălţime adecvată utilizării păşunii în sistem dual, agrivoltaic

m) Este interzisă introducerea pe amplasament a oricăror specii alogene.

Agenția Națională pentru Arii Naturale Protejate a emis **Avizul favorabil nr. 52/06.09.2023** pentru implementarea proiectului, conform căruia realizarea proiectului nu va avea un impact negativ semnificativ asupra speciilor și habitatelor care au stat la baza desemnării ariei naturale protejate ROSCI0427 Pajiștile de la Liteni-Săvădisla, dacă vor fi respectate măsurile de limitare a impactului asupra mediului, prevăzute în documentația depusă și în prezentul aviz.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

a) proiectul propus **nu intră sub incidența prevederilor art. 48 si 54 din Legea apelor nr. 107/1996**, cu modificarile si completarile ulterioare;

Conform adresei nr. 2751/25.10.2023 emisă de AN Apele Române – ABA Someș Tisa – SGA Cluj, lucrările propuse nu se încadrează în prevederile art. 48 și art. 54 din Legea Apelor nr. 107/1996 cu modificările și completările ulterioare, iar proiectele de acest tip nu fac obiectul legislației în domeniul gospodăririi apelor.

**IV.** **Caracteristicile proiectului**

**Amplasament:** terenul propus este situat în extravilanul comunei Săvădisla, cuprinzând două parcele și având o suprafață totală de 178100 mp (17,81 ha). Vecinătățile amplasamentului sunt, după cum urmează: est – DJ 103V, sud – A3 și DJ 103V, vest – A3 și nord – proprietăți private și DJ 103V.

Zona studiată este traversată de două obiective edilitare importante, și anume, autostrada A3 și linia de înaltă tensiune dublă Florești-Mărișelu și Florești-Turda.

Parcul fotovoltaic propus va avea o putere estimată de 8,13 MWp. Vor fi montate panouri fotovoltaice de 670 W în nr. de 12120 buc - pe structură metalică fixă, fără fundații din beton, orientate spre sud, azimut 0◦, la înălțime de 20◦ față de planul orizontal, aranjament panouri 2P (2 Portret).

Pentru preluarea energiei electrice generată s-au prevăzut un număr de 42 de bucăți de invertoare, cu o putere instalată de 185 kVA, cu tensiunea de intrare cuprinsă între 500-1500 V, echipate cu 18 intrări, ieșurea de tensiune în curent alternativ va fi de 800 V. Producția anuale reală estimată este de 10505 MWh/an.

Containerele de deservire a parcului fotovoltaic vor fi amplasate pe platformă betonată cu fundații izolate din beton. Echipamentele necesare (invertoare, transformatoare, etc) se vor monta pe platforme betonate susținute pe blocuri de fundare. Stâlpii de iluminat perimetrali vor fi din metal și vor fi fixați pe blocuri de fundație din beton armat. Zona de acces a parcului fotovoltaic și incinta parcului vor fi pietruite, iar căile de acces la panouri vor fi lăsate natural, fără pietruire. Va fi amplasat un rezervor de apă (alimentat printr-o cisternă) utilizat pentru curățarea panourilor și a anvelopelor autovehiculelor.

Pe teren va fi instalat și un centru de comandă și mentenanță, care, alături de transformatoarele la stâlp, vor fi singurele componente îngrădite.

**V.** **Măsurile și condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

* se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei prin producere de praf şi zgomot, fiind obligatoriu să se respecte normele, standardele şi legislaţia privind protecţia mediului, în vigoare;
* utilizarea exclusiv a terenurilor stabilite pentru amplasarea organizării de şantier; se interzice afectarea sub orice formă a vecinătăţilor amplasamentului analizat; se vor restrânge la minim suprafeţele ocupate temporar în timpul perioadei de construcţie şi se vor delimita zonele de lucru prin indicatoare vizibile;
* luarea măsurilor asiguratorii pentru stabilitatea terenului din vecinatate şi a construcţiilor existente, indiferent de stadiul de realizare a proiectului;
* delimitarea zonelor de lucru pentru prevenirea/minimalizarea distrugerii suprafeţelor vegetale din vecinătatea obiectivelor;
* manipularea materialelor de construcții și a volumelor de pământ excavat se va face numai în spațiul destinat lucrărilor; stropirea solului în fazele de pregătire prin decopertare/săpături/excavări în vederea evitării emisiilor de pulberi în perioadele cu vânt; asigurarea unei umidități adecvate a materialului excavat/transportat/împrăștiat și a deșeurilor de construcții depozitate temporar, în perioadele lipsite de precipitații;
* diminuarea la minimum a înălţimii de descărcare a materialelor care pot genera emisii de praf și evitarea desfăşurării lucrărilor cu emisii de praf ȋn perioade cu vânt puternic;
* respectarea căilor de acces pentru utilaje și mijloace de transport;
* asigurarea transportului şi manipulării materialelor de construcţie pentru evitarea pierderilor din utilajele de transport; mijloacele de transport pentru materiale vor fi prevăzute cu prelată pentru evitarea ȋmprăştierii de particule cu ajutorul vântului;
* circulaţia cu viteză redusă pe drumul de acces şi secţiunile de drum nemodernizat pe care se desfăşoară transportul materialelor pentru reducerea antrenării particulelor de praf;
* aplicarea unor tehnologii de execuţie moderne, a unor materiale puţin agresive pentru mediu şi a unei mecanizări avansate, cu generare minimă de deşeuri;
* amenajarea de spaţii pentru stocarea temporară a deşeurilor rezultate din lucrările efectuate; colectarea selectivă şi controlată a deşeurilor şi eliminarea/valorificarea acestora prin firme autorizate şi specializate pe bază de contract;depozitarea temporară a deşeurilor pulverulente se va face în recipienţi/saci, pentru evitarea împrăştierii acestora în mediu;
* se interzice depozitarea deșeurilor de orice fel în mod neorganziat pe sol; se vor evita orice scurgeri accidentale pe sol;
* depozitarea materialelor/utilajelor/sculelor numai în locuri special amenajate, pentru asigurarea protecției factorilor de mediu;
* folosirea de utilaje performante care nu produc pierderi de substanţe poluante în timpul funcţionării; întreţinerea tehnică a mijloacelor auto şi utilajelor folosite pentru a se evita pierderile substanţelor petroliere şi a uleiurilor; ȋntreţinerea şi funcţionarea la parametrii normali a mijloacelor de transport şi a utilajelor de lucru, precum şi verificarea periodică a stării de funcţionare a acestora, astfel ȋncât să fie atenuat impactul sonor;
* stabilirea unui program adecvat prin care sursa de zgomot şi vibraţii să fie redusă ȋn timp şi ȋn intensitate;
* organizarea activităţilor şi operaţiilor generatoare de zgomot pe timpul zilei, cu evitarea cumulării emisiilor de zgomot prin utilizarea simultana a mai multor echipamente care au asociate emisii sonore importante;
* oprirea motoarelor utilajelor şi/sau autoutilitarelor pe durata pauzelor şi ȋn perioadele ȋn care nu sunt implicate ȋn activitate, pentru diminuarea poluării aerului;
* oprirea motoarelor vehiculelor ȋn timpul efectuării operaţiilor de ȋncărcare şi/sau descărcare a materialelor;
* refacerea la starea iniţială a terenurilor ocupate temporar, la finalizarea lucrărilor;
* respectarea condiților impuse prin actele de reglementare emise de alte autorități;
* se vor respecta prevederilor legislației în vigoare;
* titularul proiectului are obligația de a notifica în scris APM Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării;
* interzicerea îngrădirii complexului de parcuri fotovoltaice;
* este interzisă afectarea fondului forestier și a vegetației forestiere.
* **se vor respecta prevederile tuturor avizelor emise de către alte autorități.**

**VI. Respectarea condițiilor impuse prin Avizul favorabil nr. 52/06.09.2023, emis de Agenția Națională pentru Arii Naturale Protejate:**

* desfășurarea proiectului se va face strict pe suprafața menționată, cu respectarea prevederilor din documentația tehnică, în vederea reducerii potențialului impact asupra speciilor protejate din aria naturală protejată ROSCI0427 Pajiștile de la Liteni-Săvădisla;
* decopertarea solului se va face în limita structului necesar, iar după finalizarea lucrărilor terenul trebuie readus la starea inițială, pentru a se asigura condițiile pedologice, în vederea dezvoltării biodiversității;
* este interzisă depozitarea deșeurilor și a materialelor pe suprafața ariei naturale protejate;
* gestionarea deșeurilor tehnologice și a celor menajere se va realiza conform legislației în vigoare, respectiv OUG 92/2021 privind regimul deșeurilor, cu modificările și completările ulterioare;
* este interzisă ocuparea altor suprafețe de teren decât cele menționate în documentația depusă;
* se vor folosi utilaje și mijloace de transport care nu prezintă un grad de uzură ridicat sau pierderi de carburanți/lubrifianți, cu inspecția tehnică periodică realizată;
* alimentarea cu carburanți a mijloacelor de transport se va face în stații de alimentare centralizate;
* în cazul scurgerilor accidentale de produse petroliere se vor aplica imediat substanțe absorbante;
* evitarea degradării zonelor învecinate amplasamentului și a vegetației existente din perimetrul adiacent zonelor de lucru prin staționarea utilajelor, efectuarea de reparații, depozitarea de materiale etc.;
* se vor utiliza doar căile de acces existente, fiind interzisă realizarea unor noi căi de acces în aria naturală protejată;
* pentru orice lucrări care nu sunt prevăzute în documentație se va solicita avizul ANANP-Serviciul Teritorial Cluj;
* în cazul producerii accidentale a unui prejudiciu ce afectează obiectivele de conservare pentru care a fost desemnată aria naturală protejată ROSCI0427 Pajiștile de la Liteni-Săvădisla, se va anunța în cel mai scurt timp autoritatea responsabilă ANANP-Serviciul Teritorial Cluj, în vederea stabilirii măsurilor de remediere ce vor fi puse în aplicare de cel care a produs prejudiciul;
* echipele de lucrători vor fi instruite cu privire la existența sitului de importanță comunitară ROSCI0427 Pajiștile de la Liteni-Săvădisla, în zona de execuție a lucrărilor, cu precădere asupra măsurilor și responsabilităților ce le revin privind protecția acestuia, precum și pentru cunoașterea și respectarea prevederilor legale în domeniul protecției factorilor de mediu pentru toate lucrările executate în cadrul activității desfășurate;
* beneficiarul are obligația de a respecta cu strictețe legislația de mediu în vigoare și în special prevederile OUG 57/2007 privind regimul ariilor naturale protejate, conservarea habitatelor naturale, a florei și faunei splbatice cu modificările și completările ulterioare.

**Prezenta decizie** **este valabilă pe toată perioada de realizare a proiectului,** iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de **30 de zile** de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

ADINA SOCACIU

**Şef Serviciu AAA Șef serviciu CFM**

ing. Anca CÎMPEAN dr. biol. Paul BELDEAN

**Întocmit:**

cons. Simona-Diana MORARIU cons. Romina TINTELECAN